CELEX: 32016D1635
Language: da
Date: 2016-08-30 00:00:00
Title: Den Udenrigs- og Sikkerhedspolitiske Komités afgørelse (FUSP) 2016/1635 af 30. august 2016 om påbegyndelse af kapacitetsopbygning i og uddannelse af den libyske kystvagt og flåde forestået af Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (EUNAVFOR MED/3/2016)

10.9.2016   
            
            
               DA
            
            
               Den Europæiske Unions Tidende
            
            
               L 243/11
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/1635
   af 30. august 2016
   om påbegyndelse af kapacitetsopbygning i og uddannelse af den libyske kystvagt og flåde forestået af Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (EUNAVFOR MED/3/2016)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets afgørelse (FUSP) 2015/778 af 18. maj 2015 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (1), særlig artikel 2a og artikel 6, stk. 1, og
   ud fra følgende betragtninger:
   
               (1)
            
            
               Rådets afgørelse (FUSP) 2016/993 (2) af 20. juni 2016 om ændring af afgørelse (FUSP) 2015/778 indsatte artikel 2a i nævnte afgørelse (FUSP) 2015/778 med henblik på som en støtteopgave for EUNAVFOR MED operation SOPHIA at bistå i udviklingen af kapaciteter og uddannelsen af den libyske kystvagt og flåde i retshåndhævende opgaver på havet, navnlig for at forhindre menneskesmugling og menneskehandel.
            
         
               (2)
            
            
               I medfør af artikel 2a, stk. 2, i afgørelse (FUSP) 2015/778 gælder det, at når Den Udenrigs- og Sikkerhedspolitiske Komité har truffet afgørelse om, at der er foretaget de nødvendige forberedelser, navnlig vedrørende styrkeopbygning og procedurer for sikkerhedsgodkendelse af praktikanter, skal EUNAVFOR MED operation SOPHIA på åbent hav inden for det aftalte indsatsområde bistå i udviklingen af kapaciteter og uddannelsen af den libyske kystvagt og flåde i retshåndhævende opgaver på havet, navnlig for at forhindre menneskesmugling og menneskehandel.
            
         
               (3)
            
            
               Den øverstbefalende for EU-operationen har forsikret Den Udenrigs- og Sikkerhedspolitiske Komité om, at der er foretaget de nødvendige forberedelser til, at denne støtteopgave kan påbegyndes.
            
         
               (4)
            
            
               EUNAVFOR MED operation SOPHIA bør derfor have tilladelse til inden for det aftalte indsatsområde at begynde at bistå i kapacitetsopbygning i og uddannelse af den libyske kystvagt og flåde på åbent hav, jf. artikel 2a i afgørelse (FUSP) 2015/778.
            
         
               (5)
            
            
               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —
            
         VEDTAGET DENNE AFGØRELSE:
   Artikel 1
   EUNAVFOR MED operation SOPHIA skal begynde inden for det aftalte indsatsområde at bistå i kapacitetsopbygning i og uddannelse af den libyske kystvagt og flåde på åbent hav, jf. artikel 2a i afgørelse (FUSP) 2015/778.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 30. august 2016.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 122 af 19.5.2015, s. 31.
   
      (2)  Rådets afgørelse (FUSP) 2016/993 af 20. juni 2016 om ændring af afgørelse (FUSP) 2015/778 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (EUT L 162 af 21.6.2016, s. 18).